CELEX: 62015TA0508
Language: lt
Date: 2018-11-22 00:00:00
Title: Byla T-508/15: 2018 m. lapkričio 22 d. Bendrojo Teismo sprendimas byloje Lietuva / Komisija (EŽŪOGF, EŽŪGF ir EŽŪFKP — Nefinansuojamos išlaidos — Lietuvos patirtos išlaidos — Ankstyvo pasitraukimo parama — Reglamento (EB) Nr. 1257/1999 11 straipsnio 1 dalis — Reglamento (EB) Nr. 1698/2005 23 straipsnis — Sąvoka „užsiėmimas komercine žemės ūkio gamyba“ — Ryšys su sąvoka „pusiau natūrinis ūkis“)

28.1.2019   
            
            
               LT
            
            
               Europos Sąjungos oficialusis leidinys
            
            
               C 35/18
            
         
      2018 m. lapkričio 22 d. Bendrojo Teismo sprendimas byloje Lietuva / Komisija
      
      (Byla T-508/15) (1)
      
      ((EŽŪOGF, EŽŪGF ir EŽŪFKP - Nefinansuojamos išlaidos - Lietuvos patirtos išlaidos - Ankstyvo pasitraukimo parama - Reglamento (EB) Nr. 1257/1999 11 straipsnio 1 dalis - Reglamento (EB) Nr. 1698/2005 23 straipsnis - Sąvoka „užsiėmimas komercine žemės ūkio gamyba“ - Ryšys su sąvoka „pusiau natūrinis ūkis“))
      (2019/C 35/21)
      Proceso kalba: lietuvių
      
         Šalys
      
      
         Ieškovė: Lietuvos Respublika, atstovaujama D. Kriaučiūno, M. Palionio, T. Lozoraičio, R. Krasuckaitės ir A. Petrauskaitės
      
         Atsakovė: Europos Komisija, atstovaujama J. Aquilina ir J. Jokubauskaitės
      
         Dalykas
      
      Pagal SESV 263 straipsnį pateiktas prašymas panaikinti 2015 m. birželio 22 d. Komisijos įgyvendinimo sprendimą (ES) 2015/1119 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 182, 2015, p. 39), kiek juo Lietuvos Respublikai nustatyta 5 % fiksuoto dydžio finansinė pataisa ir atimta 1 938 300,08 euro suma iš finansavimo, skirto pagal priemonę „Ankstyvas pasitraukimas“ nuo 2010 m. spalio 16 d. iki 2013 m. spalio 15 d.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Priteisti iš Lietuvos Respublikos bylinėjimosi išlaidas.
               
            
         (1)  OL C 371, 2015 11 9.